als_Latn dik_Latn sag_Latn
Kristiano Ronaldo fiton për herë të trete në karrierën tij çmimin “Topi i artë” që jepet nga FIFA dhe revista franceze “Franc Futboll” për lojtarin më të mirë të vitit. Ylli portugez nuk ka zhgënjyer pritshmëritë duke triumfuar edhe një herë tjetër në mbrëmjen gala të çmimeve të vitit 2014 për futbollin botëror të mbajtur në Zyrih , duke mposhtur sërish rivalin e tij të madh Lionel Mesi dhe portierin më të mirë të botës Manuel Nojer. Megjithëse zhgënjeu në kupën e botës me Portugalinë, 29-vjeçari ka marrë shumicën e votave nga 208 gazetarët sportive të mbarë botës dhe 208 kapitenet dhe trajnerët e kombëtareve anëtarë të FIFA-s, falë edhe rolit të tij të rëndësishëm në triumfet e Real Madrid vitin e kaluar sidomos në Champions League dhe aftësisë për të shënuar një numër rekord golash. Gjigandit të portës Nojer nuk i mjaftoi triumfi si protagonist në botëror me Gjermaninë dhe me Bayernin për të realizuar një ëndërr ndërsa Messi ashtu sikurse edhe pritej doli sërish duarbosh. Por argjentinasi me 4 triumfet e mëparshme vijon të jetë mbi Ronaldon në këtë klasifikim individual, teksa portugezi ka barazuar sukseset e legjendave Krujf Platini dhe Van Basten. Sa i takon çmimeve të tjera, trajneri i vitit u zgjodh fituesi i kupës së botës me Gjermaninë, Joakim Lev ndërsa goli më i bukur i 2014 u zgjidh ai i Hames Rodriges në kupën e botës kundër Uruguaji. FIFA zgjodhi edhe formacionin e ëndrrave ku spikasin Nojer, Serxhio Ramos, Lahm, Kros, Messi, Ronaldo, Roben etj,
als_Latn